
ZARASŲ RAJONO SAVIVALDYBĖS ASMENS SU NEGALIA
GEROVĖS TARYBA

IŠVAŽIUOJAMOJO POSĖDŽIO PROTOKOLAS


2026-06-        Nr. 
Zarasai  


Posėdis įvyko 2026 m. birželio 29 d. 10:00 – 12:00 val. 
Posėdžio pirmininkas – Daiva Dūdėnienė, Zarasų rajono savivaldybės tarybos narė.
Posėdžio sekretorė – Erika Jaruševičienė, Zarasų rajono savivaldybės administracijos Socialinės paramos skyriaus Asmenų su negalia reikalų koordinatorė.

Posėdyje dalyvavo nariai: Ingrida Tatarūnė, Zarasų rajono savivaldybės tarybos narė, Olga Ludziš, Zarasų krašto žmonių su negalia sąjungos pirmininkė, Virginija Pukėnienė, Viešosios įstaigos LASS Šiaurės Rytų centro LASS Zarasų rajono filialo pirmininkė, Donatas Ragėnas, Zarasų rajono savivaldybės tarybos narys.
Posėdyje nedalyvavo: Vilhelmina Dubnikova, Zarasų rajono neįgaliųjų draugijos pirmininkė, Sabina Mechovičienė, Zarasų rajono savivaldybės administracijos Socialinės paramos skyriaus vedėja, Marius Montikas, Zarasų krašto žmonių su negalia sąjungos narys, Aurelijus Banys, Zarasų rajono savivaldybės administracijos direktorius, Sigita Keršienė, Zarasų rajono savivaldybės administracijos Švietimo ir kultūros skyriaus vedėja, Aistė Sniečkuvienė, Zarasų rajono savivaldybės viešosios įstaigos Sveikatos centro direktorė, Asta Karosienė, direktoriaus pavaduotoja socialinėms paslaugoms, laikinai atliekanti direktoriaus funkcijas, Rasa Juršienė, Sutrikusio intelekto žmonių globos bendrijos „Zarasų viltis“ pirmininkė.
Posėdyje dalyvavusių narių skaičius atitinka Zarasų rajono savivaldybės tarybos  2024 m. sausio 25 d. sprendimo Nr. T-11 „Dėl Zarasų rajono savivaldybės asmens su negalia gerovės tarybos sudarymo ir jos veiklos nuostatų patvirtinimo“ sudarytos tarybos (toliau – Taryba) reikalavimus.

DARBOTVARKĖ:
Apsilankymas Grupinio gyvenimo namuose (S. Nėries g. 34) ir Zarasų socialinės globos namuose (Aušros g. 18B).

Išvažiuojamojo posėdžio metu Asmens su negalia gerovės tarybos nariai lankėsi Grupinio gyvenimo namuose ir Zarasų socialinės globos namuose.
Grupinio gyvenimo namuose tarybos nariai buvo supažindinti su įstaigos veikla, gyventojų kasdieninio gyvenimo organizavimu, teikiamomis socialinėmis paslaugomis bei užimtumo galimybėmis. Vizito metu apžiūrėtos gyvenamosios ir bendro naudojimo patalpos, aptartos gyventojų savarankiškumo ugdymo bei integracijos į bendruomenę galimybės. Tarybos nariai bendravo su gyventojais ir darbuotojais, domėjosi teikiamų paslaugų organizavimu bei aktualiais iššūkiais.
Zarasų socialinės globos namuose tarybos nariai susipažino su įstaigos veikla, gyventojų gyvenimo sąlygomis, teikiamomis socialinės globos paslaugomis, užimtumo ir laisvalaikio organizavimo galimybėmis. Buvo apžiūrėtos įstaigos patalpos, aptarti gyventojų poreikiai, socialinės integracijos klausimai bei paslaugų kokybės užtikrinimo aspektai.
Vizitų metu aptarta socialinių paslaugų asmenims su negalia svarba, gyvenamosios aplinkos pritaikymas, gyventojų užimtumo galimybės ir bendruomeniškumo skatinimas. Tarybos nariai turėjo galimybę iš arčiau susipažinti su įstaigų veiklą, teikiamomis paslaugomis ir jų reikšme asmenų su negalia gyvenimo kokybei. 


   
NUTARTA:
Kitą tarybos posėdį organizuoti išvažiuojamąjį, aplankant Zarasų Dusetų Kazimiero Būgos gimnazijos ugdymo skyrių „Sartukas“(Vytauto g. 56, Dusetos), Zarasų „Lakštingalos“ mokyklos Magučių ugdymo skyrius (Saulėtekio g. 12, Magučių k), Zarasų rajono socialinių paslaugų centras „Kartų namai“ (Dvaro g. 19, Antazavės k.). 
Paviešinti informaciją Savivaldybės interneto svetainėje www.zarasai.lt






Posėdžio pirmininkas                                                                                            	Daiva Dūdėnienė 


Posėdžio sekretorė                                                                                                 Erika Jaruševičienė
	   
 



